Blaze7451/Wiki-th-20250601 huggingface dataset:
ฮ็อต สตัฟ ฟีเจอริ่ง เคเอ็ม-มาร์กิต

ฮ็อต สตัฟ ฟีเจอริ่ง เคเอ็ม-มาร์กิต (Hotto Sutaffu Fichaingu Keemumaki) เป็นซิงเกิลที่ 15 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 13 เมษายน พ.ศ. 2548  เปิดตัวสัปดาห์แรกในอันดับที่ 10 ของออริกอนชาร์ต  มียอดขายรวมประมาณ 29,000 แผ่น  โดยจำกัดจำนวนขายแค่ 3 หมื่นแผ่นเท่านั้น
เพลง Hot Stuff เป็นเพลงประกอบรายการริวฮะ-อาร์  ทางช่องทีวีโตเกียวในประเทศญี่ปุ่น

**รายชื่อเพลง**

# Hot Stuff feat.KM-MARKIT 
# Hot Stuff～確変無想転生remix feat．UZI＆KM-MARKIT～  
# Trust you(Dub's Trust me Remix) 
# Selfish (D.I's C&B MIX) 

**มิวสิกวิดีโอ**
# Hot Stuff feat.KM-MARKIT (Video Clip) 
# Trust you(Thanks To MAM&GRAMMA Ver.)(Video Clip) 
# Selfish(Live Clip)
# Hot Stuff feat.KM-MARKIT (Making Clip) 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
อันดับปลาซีกเดียว

อันดับปลาซีกเดียว (Flatfish) ปลากระดูกแข็งในกลุ่มปลาที่มีก้านครีบ พบได้ทั้งทะเล, น้ำกร่อย และน้ำจืด ในภาษาไทยมักเรียกปลาในอันดับนี้รวม ๆ กัน เช่น "ลิ้นหมา", "ซีกเดียว", "ยอดม่วง", "ลิ้นเสือ", "ลิ้นควาย", "ใบไม้" หรือ "จักรผาน" เป็นต้น โดยใช้ชื่อวิทยาศาสตร์ว่า Pleuronectiformes

**ลักษณะ**
ลักษณะพิเศษคือ มองผิวเผินเหมือนมีแค่ด้านเดียว ลำตัวปรับตะแคงข้างด้านใดด้านหนึ่ง (ซ้ายหรือขวาขึ้นกับวงศ์) ราบไปกับพื้นน้ำเพื่อปรับตัวให้ซ่อนบนทราย 
หัวมีลักษณะแหลม ตาทั้งสองเมื่อยังเป็นตัวอ่อนเป็นสองข้างเหมือนปลาชนิดอื่น แต่เมื่อโตเต็มวัยจะไม่สมมาตร ตาข้างหนึ่งย้ายไปรวมกับอีกด้านหนึ่งของกะโหลก ตาทั้งสองข้างสามารถยื่นเหนือลำตัวเพื่อใช้ในการมอง 
ครีบหลังและครีบทวารมีฐานครีบยาว ลำตัวเกือบแบนราบและเป็นรูปกลมรีเมื่อมองจากด้านข้าง ช่องว่างบริเวณลำตัวจะมีน้อยเนื่องจากลำตัวเปลี่ยนไปมีรูปทรงแบนมาก ในตัวเต็มวัยนั้นส่วนใหญ่จะไม่มีถุงลมที่ช่วยในการว่ายน้ำ เกล็ดมีลักษณะเป็นแบบสากและแบบเรียบ
ปลาในอันดับนี้ถือเป็นตัวอย่างที่ดีของทฤษฎีวิวัฒนาการในการปรับตัวที่ ริชาร์ด ดอว์กินส์ นักชีววิทยาชาวอังกฤษ อธิบายไว้ว่า 

**พฤติกรรม**
ปลาในอันดับนี้อาศัยบริเวณพื้นทะเลหรือพื้นน้ำ ออกหากินเวลากลางคืน มักใช้วิธีพรางตัวเพื่อจับเหยื่อ อาจมีความสามารถในการปรับสีผิวให้เข้ากับสภาพแวดล้อม อาจพบบางชนิดเกาะอยู่ตามท้องเรือหรือเสาใต้น้ำ และอาจส่งเสียงร้องได้
เป็นปลากินเนื้อ กินอาหารได้แก่ สัตว์หน้าดินขนาดเล็ก ลูกกุ้ง, ลูกปู, ลูกปลา, หมึกและหอยไม่มีฝา

**การกระจายพันธุ์**
โดยมากพบในทะเล มีไม่กี่ชนิดที่พบในน้ำจืดหรือน้ำกร่อย มีความแตกต่างของชนิดและขนาดมาก ใหญ่สุดคือ ชนิดที่พบในทะเลเขตหนาวแถบอะแลสกา เรียกว่า "แฮลิบัต" (Halibut) 
มีขนาดได้ถึง 2 เมตร หนักได้ถึง 325 กิโลกรัม คือ ปลาแอตแลนติกแฮลิบัต (Hippoglossus hippoglossus) และเล็กสุดเพียง 10 เซนติเมตร โดยมากเป็นปลาเศรษฐกิจใช้บริโภค 
มีความหลากหลายและการแพร่กระจายเป็นวงกว้าง มีอยู่ทั่วโลก บางชนิดอาศัยอยู่ในน้ำเค็ม บางชนิดอาศัยอยู่ในน้ำจืด บางชนิดอาศัยอยู่บริเวณพื้นน้ำตื้น แต่บางชนิดอาจจะอยู่บริเวณพื้นทะเลที่มีความลึกเป็นร้อยฟุต 
ในประเทศไทยส่วนใหญ่อาศัยในน้ำเค็ม พบได้ทั้งอ่าวไทยและทะเลอันดามัน 
ส่วนชนิดน้ำจืดมี 4 ชนิด ซึ่งทั้งหมดอยู่ในวงศ์ปลาลิ้นหมา (Soleidae) พบมากตามแม่น้ำใหญ่ ๆ ในภาคกลาง
และจัดเป็น ดัชนีชี้วัดคุณภาพน้ำ เมื่อน้ำใกล้จะเน่าปลาลิ้นหมาจะขึ้นมาหายใจบริเวณผิวน้ำก่อนปลาอื่น

**อื่น ๆ **
เป็นปลาประจำจังหวัดอิบะระกิในประเทศญี่ปุ่น ประจำฤดูใบไม้ร่วง

**อ้างอิง**

**แหล่งข้อมูลอื่น**
ซีกเดียว
อันดับปลาซีกเดียว
ซีกเดียว
ซีกเดียว
ซีกเดียว
หมวดหมู่:ปลาน้ำกร่อย
ลูชาโน ปาวารอตตี

ลูชาโน ปาวารอตตี (Luciano Pavarotti; 12 ตุลาคม ค.ศ. 1935 6 กันยายน ค.ศ. 2007) เป็นนักร้องโอเปร่าเสียงเทเนอร์ชาวอิตาลี ที่มีชื่อเสียงที่สุดคนหนึ่ง  
เขาเป็นที่รู้จักอย่างกว้างขวาง ในผลงานที่ชื่อว่า "Three Tenors" ซึ่งเป็นการแสดงโอเปร่า โดยนักร้องชายเสียงเทเนอร์ ที่มีชื่อเสียงที่สุดในยุคปัจจุบันสามคน ประกอบด้วย ลูชาโน ปาวารอตตี, ปลาซิโด โดมิงโก และโฮเซ คาเรราส์  การแสดงของทรีเทเนอร์ส มีขึ้นครั้งแรกในการแข่งขันฟุตบอลโลก ครั้งที่ 14 ที่กรุงโรม ประเทศอิตาลี เมื่อ พ.ศ. 2533  และกลายเป็นธรรมเนียมว่าทุก 4 ปี ทั้งสามคนจะมาเปิดการแสดงร่วมกันระหว่างการแข่งขันฟุตบอลโลก  ทั้งในปี พ.ศ. 2537 ที่ลอสแอนเจลิส ปี พ.ศ. 2541 ที่หอไอเฟล กรุงปารีส และปี พ.ศ. 2545 ที่โยโกฮามา
ลูชาโน ปาวารอตตี เกิดที่เมืองโมดีนา ทางตอนเหนือของอิตาลี บิดาเป็นคนทำขนมปัง และนักร้องเสียงเทเนอร์ เขาเริ่มร้องเพลงกับพ่อที่โบสถ์ตั้งแต่อายุ 9 ขวบ ในวัยเด็กเขาใฝ่ฝันจะเป็นนักฟุตบอลอาชีพ แต่แม่อยากให้เป็นครู ในขณะที่พ่ออยากให้เป็นนักร้อง  เขาเริ่มหัดร้องเพลงอย่างจริงจังตั้งแต่ พ.ศ. 2497 เมื่ออายุ 19 ปี
ลูชาโน เริ่มออกแสดงโอเปร่าเป็นครั้งแรกเมื่อ พ.ศ. 2504 เรื่อง La bohème  การแสดงของเขามีเอกลักษณ์อยู่ที่ ทุกครั้งเขาจะถือผ้าสีขาวติดมือตลอดเวลา ซึ่งมีที่มาจากการแสดงที่ William Jewell College เมืองมิสซูรี สหรัฐอเมริกา ในปี พ.ศ. 2516 ก่อนการแสดงเขาตื่นเต้นจนเหงื่อชุ่มตัว เมื่อขึ้นบนเวทีเขาได้ขอผ้าเช็ดมือจากผู้ชม และได้รับผ้าเช็ดปากสีขาว ตั้งแต่นั้นมาเขาจะถือผ้าสีขาวติดมือในการแสดงทุกครั้ง 
ผลงานแสดงที่เป็นที่รู้จักที่สุดของเขา คือการร้องเพลง Nessun Dorma จากโอเปร่าเรื่อง Turandot ของจาโกโม ปุชชีนี ในปี พ.ศ. 2533 ซึ่งกลายเป็นเพลงประจำของบีบีซี และการแข่งขันฟุตบอลโลกครั้งที่ 14 ที่กรุงโรม
ลูชาโน ปาวารอตตี ตรวจพบว่าเป็นโรคมะเร็งที่ตับอ่อน เมื่อ พ.ศ. 2549 และเสียชีวิตเมื่อวันที่ 6 กันยายน พ.ศ. 2550

**อ้างอิง**

**แหล่งข้อมูลอื่น**
  Official website-  Casamuseo Luciano Pavarotti – Home in Modena, now a museum- name=Luciano Pavarotti-  Discography (Capon's Lists of Opera Recordings)- name=Luciano Pavarotti-  Pavarotti Video Biography by National Italian American Foundation NIAF
2007
หมวดหมู่:นักร้องอิตาลี
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:นักร้องเสียงเทเนอร์
หมวดหมู่:ผู้ที่ได้รับรางวัลแกรมมี
หมวดหมู่:นักร้องโอเปร่า
หมวดหมู่:บุคคลจากโมดีนา
หมวดหมู่:เสียชีวิตจากมะเร็งตับอ่อน
หมวดหมู่:ผู้ได้รับรางวัลตำนานแกรมมี
แฮนด์ส (เพลง)

"แฮนด์ส" (hanzu) คือซิงเกิลที่ 14 ของคุมิ โคดะในรูปแบบซิงเกิลแม็กซี  ออกจำหน่ายเมื่อวันที่ 19 มกราคม พ.ศ. 2548 เปิดตัวสัปดาห์แรกในอันดับที่ 7 ของชาร์ตออริกอน  มียอดขายรวมประมาณ 49,000 ชุด  โดยซีดีของซิงเกิลนี้เป็นซีดีที่ป้องกันการทำการคัดลอกข้อมูล  หรือการทำซ้ำ
เพลง "แฮนด์ส" เป็นเพลงประกอบรายการ อุชิมูระโปรดิวซ์  ทางช่องนิปปอนทีวี  ส่วนเพลงหน้าบีอย่าง "ธรูเดอะสกาย" เป็นเพลงปิดของรายการ เดอะซันเดย์
มิวสิกวิดีโอเพลง "แฮนด์ส" สร้างขึ้นใน 2 ฉบับ ฉบับแรกบรรจุในซิงเกิล "แฮนด์ส" ในส่วนของดีวีดี  และอยู่ในอัลบั้ม เบสต์~เฟิสต์ธิงส์~  และฉบับอัลบั้มบรรจุในอัลบั้ม ซีเคร็ต

**รายชื่อเพลง**

# hands 
# Through the sky  
# hands (instrumental) 
# Through the sky (instrumental) 

**มิวสิกวิดีโอ**
# hands (Video Clip) 
# hands (Making Clip) 

**ชาร์ต**
ชาร์ตออริกอน (ในญี่ปุ่น)
หมวดหมู่:ซิงเกิลของคุมิ โคดะ
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
คิเซะกิ

คิเซะกิ (Kiseki) เป็นซิงเกิลที่ 13 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 8 กันยายน พ.ศ. 2547  เปิดตัวสัปดาห์แรกในอันดับที่ 7 ของออริกอนชาร์ต  มียอดขายรวมประมาณ 49,000 แผ่น
เพลงคิเซคิเป็นเพลงประกอบการถ่ายทอดสดเจลีคของประเทศญี่ปุ่น  ทางช่องเอ็นเอชเค  ส่วนเพลงหน้าบีอย่าง LOVE HOLIC เป็นเพลงปิดของรายการเซไค วาริ วาริ แวลูล

**รายชื่อเพลง**
# 奇跡
# LOVE HOLIC
# life
# 奇跡(Instrumental)
# LOVE HOLIC(Instrumental)
# life(Instrumental)

**มิวสิกวิดีโอ**
# 奇跡

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
โนฟอลโลว์

โนฟอลโลว์ (nofollow) เป็นแอตทริบิวต์ของ เอชทีเอ็มแอล ที่บอกให้เสิร์ชเอนจินไม่ให้ความสำคัญของอันดับเว็บไซต์ที่ถูกลิงก์ต่อไป วิธีนี้ใช้สำหรับป้องกันสแปมเดกซิง และช่วยพัฒนาให้ระบบเสิร์ชเอนจินมีประสิทธิภาพมากขึ้น
กูเกิลได้ประกาศการการใช้งานโนฟอลโลว์ โดยลิงก์ที่มีแอตทริบิวต์ rel="nofollow"  กำกับจะไม่มีผลต่อการจัดอันดับของเว็บไซต์ การใช้งานโนฟอลโลว์ออกแบบโดยหัวหน้าฝ่ายเว็บสแปม แมตต์ คัตส์ และ เจสัน เชลเลน

**อ้างอิง**
หมวดหมู่:อินเทอร์เน็ต
ศุทธนะ ธีวีระปัญญา

ศุทธนะ ธีวีระปัญญา (23 เมษายน พ.ศ. 2492 -) อดีตรองผู้ว่าราชการจังหวัดลพบุรี  ชัยภูมิ ชัยนาท เกิดเมื่อปี พ.ศ. 2492 ที่เขตบางกอกน้อย กรุงเทพมหานคร สมรสกับนางสมสุข ธีวีระปัญญา มีบุตร 2 คน คือ นางสาวณัฐพร ธีวีระปัญญา และนางสาว จุฑามาศ ธีวีระปัญญา

**การศึกษา**
ศุทธนะ ธีวีระปัญญา จบการศึกษาชั้นมัธยมศึกษาจากโรงเรียนวัดเทพศิรินทร์ กรุงเทพมหานคร และระดับปริญญาตรี รัฐศาสตร์บัณฑิต คณะรัฐศาสตร์ จุฬาลงกรณ์มหาวิทยาลัย ผ่านการอบรมหลักสูตรนายอำเภอ รุ่นที่ 28 วิทยาลัยการปกครอง กระทรวงมหาดไทย หลักสูตรนักปกครองระดับสูง รุ่นที่ 29 วิทยาลัยการปกครอง 

**การทำงาน**
ศุทธนะ ธีวีระปัญญา เริ่มรับราชการเมื่อปี พ.ศ. 2515 ในตำแหน่งปลัดอำเภอตรี อำเภอผักไห่ จังหวัดพระนครศรีอยุธยา ในปี พ.ศ. 2532 เป็นนายอำเภอหนองกุงศรี จังหวัดกาฬสินธุ์ ปี พ.ศ. 2535 นายอำเภอนครหลวง จังหวัดพระนครศรีอยุธยา ปี พ.ศ. 2539 นายอำเภอเมืองชุมพร จังหวัดชุมพร ปี พ.ศ. 2540 นายอำเภอพระนครศรีอยุธยา จังหวัดพระนครศรีอยุธยา และปี พ.ศ. 2542 เป็นปลัดจังหวัดพระนครศรีอยุธยา
ต่อมาในปี พ.ศ. 2544 ได้รับแต่งตั้งเป็นรองผู้ว่าราชการจังหวัดชัยนาท ปี พ.ศ. 2546 รองผู้ว่าราชการจังหวัดชัยภูมิ และปี พ.ศ. 2548 เป็นรองผู้ว่าราชการจังหวัดลพบุรี

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
อาละหว่า

ขนมอาละหว่าเป็นชื่อขนมพื้นเมืองไทใหญ่ชนิดหนึ่งที่ทำมาจากแป้งข้าวเจ้าผสมกะทิและน้ำตาลอ้อย ถือเป็นขนมพื้นเมืองที่ขึ้นชื่อของจังหวัดแม่ฮ่องสอน
หมวดหมู่:จังหวัดแม่ฮ่องสอน
หมวดหมู่:ขนมไทย|ขนม
หมวดหมู่:อาหารไทใหญ่
หมวดหมู่:บทความเกี่ยวกับอาหารที่ต้องการภาพ
กั้ง

กั้ง (Mantis shrimps, Stomatopods) คือสัตว์น้ำจำพวกหนึ่ง อาศัยอยู่ในทะเล ในไฟลัม Arthropoda ในชั้น Crustacea ในอันดับสโตมาโตโพดา (Stomatopoda) ซึ่งมีอยู่หลากหลายสกุลและหลากหลายชนิด
กั้ง โดยทั่วไปมีรูปร่างคล้ายกุ้งผสมกับตั๊กแตนตำข้าว ลำตัวยาวคล้ายตะขาบ หายใจด้วยเหงือกเช่นเดียวกับกุ้ง ลำตัวมีรูปร่างแบนหรือกลม แบ่งเป็นปล้อง ๆ เปลือกที่หุ้มท่อนหัวและอกคลุมมาถึงอกปล้องที่ 5 แต่ไม่ถึงปล้องที่ 8 กรีมีลักษณะแบนราบ มีขาทั้งหมด 3 คู่  เป็นสัตว์ที่ถือกำเนิดขึ้นมาบนโลกตั้งแต่ 400 ล้านปีก่อน 
มักอาศัยอยู่ในทะเลโคลน หรือ บริเวณปากแม่น้ำ หรือตามแนวปะการัง และพบได้ถึงระดับความลึกกว่า 1,500 เมตร กั้งเป็นสัตว์ที่ถือกำเนิดในโลกนี้มาก่อนกุ้ง มีจุดเด่น คือ มีดวงตาขนาดใหญ่ สามารถใช้สแกนมองภาพได้ดี โดยสามารถมองเห็นภาพชัดลึกได้ดี ตาแต่ละข้างของกั้งสามารถมองเห็นได้ 3 ตา และตาแต่ละดวงมองเห็นภาพได้ 3 ภาพ และสามารถกะระยะได้ดีมากเพื่อใช้ในการล่าเหยื่อ กั้งมีแก้วตาหลายพันชิ้น และสามารถมองเห็นสีได้ในระดับที่ซับซ้อน โดยถือว่าเป็นสัตว์จำพวกหนึ่งที่มีระบบการมองเห็นภาพดีที่สุดในอาณาจักรสัตว์โลก ไม่มีก้ามหนีบ แต่มีระยางค์ส่วนอกคู่ที่ 2 มีลักษณะเป็นก้ามสับขนาดใหญ่พับได้คล้ายมีดโกน และมีซี่ฟันแหลมคมเรียงกันเป็นแถวคล้ายหวี ใช้สำหรับฆ่าเหยื่อหรือป้องกันตัว ซึ่งสามารถใช้สับน้ำให้เกิดเป็นแรงขนาดมากได้ จนอาจถึงทำร้ายสัตว์ที่มีขนาดใหญ่กว่า เช่น มนุษย์ให้ได้รับบาดเจ็บได้
กั้งถูกค้นพบแล้วกว่า 500 ชนิด ในประเทศไทยมีรายงานพบแล้วอย่างน้อย 61 ชนิด 
กั้งนิยมนำมารับประทานเป็นอาหารเช่นเดียวกับกุ้ง โดยปกติแล้วจะมีราคาสูงกว่ากุ้งธรรมดาหรือปู ในบางชนิดนิยมนำมาแช่กับน้ำปลารับประทานกับข้าวต้ม

**อ้างอิง**

**แหล่งข้อมูลอื่น**
  Stomatopods.com date=2009-09-30  -  The Lurker's Guide to Stomatopods - mantis shrimp 
หมวดหมู่:สัตว์ทะเล
หมวดหมู่:กุ้ง-กั้ง-ปู
หมวดหมู่:กั้ง
หมวดหมู่:ครัสเตเชียนเศรษฐกิจ
แม่แบบ:เหตุการณ์ปัจจุบัน/2550 กันยายน 14

* ค้นพบเพชร 494 กะรัต ที่ประเทศเลโซโทในทวีปแอฟริกา ซึ่งเป็นเพชรขนาดใหญ่อันดับที่ 18 ของโลก  (ซีเอ็นเอ็น)- กูเกิลประกาศจะให้รางวัล 30 ล้านดอลลาร์สหรัฐกับบริษัทเอกชนที่สามารถถ่ายรูปโลกจากดวงจันทร์ ที่มีความละเอียด 1 จิกะไบต์ได้  (ซีเอ็นเอ็น)- ญี่ปุ่นประสบความสำเร็จในการส่งยานสำรวจดวงจันทร์ "คากุยะ" หรือชื่ออย่างเป็นทางการว่าเซลีนี (SELENE) จากฐานปล่อยจรวดในจังหวัดคาโกชิมา ขึ้นสู่อวกาศ นับเป็นโครงการสำรวจดวงจันทร์ที่ใหญ่ที่สุดในรอบ 35 ปี ภายหลังการสิ้นสุดโครงการอะพอลโลของสหรัฐ   (อาซาฮี)  (บีบีซี)
}
รีเบต

รีเบต (rebate) เป็นรูปแบบหนึ่งของการส่งเสริมการขาย โดยมีจุดมุ่งหมายเน้นให้ผลิตภัณฑ์มีการขายเกิดขึ้น วิธีรีเบตที่นิยมมากที่สุดคือ รีเบตผ่านทางจดหมาย หรือ เมลอินรีเบต (mail-in-rebate, MIR)
การรีเบตจะทำได้ภายหลังจากที่ผู้ซื้อของไปในราคาเต็ม และได้ทำการส่งจดหมายไปที่ทางบริษัทพร้อมด้วยเอกสารอื่นเช่น แบบฟอร์ม ใบเสร็จ และส่วนของผลิตภัณฑ์ที่มีบาร์โค้ด ในระยะเวลาที่กำหนดเพื่อทำการขอรีเบตคืน และทางบริษัทจะส่งเช็คเงินสดมาให้ในเวลาประมาณสองเดือนถัดมา
ผู้ขายของจะได้ประโยชน์จากการรีเบตหลายด้าน เช่น การโปรโมตและการกระจายสินค้า การโฆษณาสินค้า (เนื่องจากสินค้าที่มีรีเบตจะราคาถูกกว่าสินค้าอื่น) การโฆษณาบริษัทให้เป็นที่รู้จัก รวมไปถึงการนำเงินในอนาคตมาใช้
หมวดหมู่:การตลาด
สกุลมะม่วง

สกุลมะม่วง (Mangifera) เป็นสกุลของพืชใบเลี้ยงคู้ในวงศ์ Anacardiaceae ประกอบด้วย 69 สปีชีส์ ที่รู้จักกันดีได้แก่ มะม่วง (Mangifera indica) ซึงมีการแพร่กระจายในเอเชียตะวันออกเฉียงใต้ โดยแหล่งที่หลากหลายที่สุดอยู่ที่คาบสมุทรมลายู เกาะบอร์เนียวและเกาะสุมาตรา

**สปีชีส์**
 Mangifera altissima Blanco- Mangifera andamanica - Mangifera austro-indica - Mangifera austro-yunnanensis - Mangifera blommesteinii - Mangifera bullata - Mangifera caesia Jack- Mangifera camptosperma - Mangifera campnospermoides - Mangifera casturi Kosterm.- Mangifera collina - Mangifera decandra Ding Hou- Mangifera dewildei - Mangifera dongnaiensis - Mangifera flava - Mangifera foetida Lour.- Mangifera gedebe Miq.- Mangifera gracilipes - Mangifera griffithii Hook.f.- Mangifera hiemalis - Mangifera indica L. (=M. mekongensis)- Mangifera pseudoindicaKosterm- Mangifera kemanga - Mangifera lalijiwa - Mangifera laurina Blume (=M. longipes)- Mangifera macrocarpa Blume- Mangifera magnifica - Mangifera minutifolia - Mangifera monandra - Mangifera nicobarica - Mangifera odorata Griff.- Mangifera orophila - Mangifera pajang Kosterm.- Mangifera paludosa - Mangifera parvifolia - Mangifera pedicellata - Mangifera pentandra Hook.f.- Mangifera persiciformis - Mangifera quadrifida Jack ex Wall.- Mangifera reba Pierre.- Mangifera rubropetala - Mangifera rufocostata - Mangifera siamensis - Mangifera similis Blume- Mangifera sumbawaensis - Mangifera superba - Mangifera swintonioides Kosterm.- Mangifera sylvatica Roxb.- Mangifera taipa - Mangifera torquenda Kosterm.- Mangifera transversalis - Mangifera zeylanica (Blume) Hook.f.

**เคยอยู่ในสกุลนี้**
 Bouea oppositifolia (Roxb.) Meisn. (as M. oppositifolia Roxb.)- Elaeodendron glaucum (Rottb.) Pers. (as M. glauca Rottb.)- Irvingia gabonensis (Aubry-Lecomte ex O'Rorke) Baill. (as M. gabonensis Aubry-Lecomte ex O'Rorke)- Spondias pinnata (J.Koenig ex L.f.) Kurz (as M. pinnata J.Koenig ex L.f.)

**อ้างอิง**
หมวดหมู่:สกุลมะม่วง
จังหวัดปกครองตนเองชนชาติไทและจิ่งพัว เต๋อหง

จังหวัดปกครองตนเองชนชาติไทและจิ่งพัว เต๋อหง หรือ ใต้คง เป็นหนึ่งในแปดจังหวัดปกครองตนเองของมณฑลยูนนาน สาธารณรัฐประชาชนจีน ตั้งอยู่ทางตะวันตกของมณฑล ติดกับเป่าซานทางทิศตะวันออก และรัฐกะชีนของประเทศพม่าทางทิศตะวันตก เมืองเอกคือ นครหมาง (เมืองข้อน)

**เขตการปกครอง**
จังหวัดเต๋อหงแบ่งออกเป็น 3 อำเภอ และ 2 นครระดับอำเภอ โดยเมืองเอกของจังหวัดคือ นครหมาง (หมางชื่อ)

**อ้างอิง**

**แหล่งข้อมูลอื่น**
 เขตปกครองตนเองชนชาติไทและจิ่งพัว เต๋อหง-  เว็บไซต์จังหวัดเต๋อหง date=2005-11-07  (ในภาษาจีน)-  Dehong tuanjie bao (นิตยสารในภาษาจีน)-  Dehong (จาก Xinhuanet.com ในภาษาจีน)
เต๋อหง
หมวดหมู่:มณฑลยูนนาน
เจ้าพระยาจักรี

เจ้าพระยาจักรี เป็นราชทินนามบรรดาศักดิ์ไทยที่เริ่มใช้ตั้งแต่รัชสมัยสมเด็จพระบรมไตรโลกนาถ สำหรับขุนนางที่ดำรงตำแหน่งสมุหนายกสมัยอยุธยาและธนบุรี เจ้าพระยาจักรีที่สำคัญ เช่น- พระยาจักรี (ข้าราชการในสมเด็จพระมหินทราธิราช) ในสมัยอยุธยา รัชสมัยสมเด็จพระมหินทราธิราช รับเป็นไส้ศึกให้พระเจ้าบุเรงนอง ทำให้เสียกรุงครั้งแรก- เจ้าพระยาจักรี (ขุนเณร) ในรัชสมัยสมเด็จพระสรรเพชญ์ที่ 9 ชาวบ้านเรียกกันว่า ‘จักรีเตี้ย’ - เจ้าพระยาจักรี (ครุฑ) ท่านมีฉายาว่า ‘จักรีโรงฆ้อง’ ผู้ให้ความอุปการะต่อสมเด็จพระเจ้ากรุงธนบุรีในวัยเยาว์- เจ้าพระยาจักรี (หมุด) เป็นเจ้าพระยาจักรีคนแรกในแผ่นดินกรุงธนบุรี โดยท่านมีเชื้อสายเปอร์เซีย- เจ้าพระยาจักรี (ทองด้วง) ต่อมาปราบดาภิเษกเป็นพระบาทสมเด็จพระพุทธยอดฟ้าจุฬาโลกมหาราช
ซีเอ็นเอ็น อินเทอร์เนชันนัล

ซีเอ็นเอ็น อินเทอร์เนชั่นนัล (CNN International; ชื่อย่อ: CNNI) เป็นช่องโทรทัศน์ที่ออกอากาศเกี่ยวกับข่าวต่างๆ และข้อมูลทางด้านธุรกิจทั่วโลก เป็นภาษาอังกฤษ บริหารงานโดยไทม์ วอร์เนอร์ และโทนี แมดดอกซ์ เป็นผู้บริหารสูงสุด มีขนาดใหญ่ที่สุดเป็นอันดับสอง รองจาก BBC World News โดยใช้ข้อมูลส่วนมากจากซีเอ็นเอ็น ที่ออกอากาศในสหรัฐอเมริกา และแคนาดา ทั้งนี้ ช่องรายการของซีเอ็นเอ็นไอ สามารถรับชมได้ในประเทศไทย ทางทรูวิชั่นส์ ในระบบความคมชัดสูงที่ช่อง 172 และ 778 ทั้งในระบบดิจิตอลเคเบิลใยแก้วและดิจิตอลจานดาวเทียม และในประเทศต่างๆ ทั่วโลก ผ่านจานรับสัญญาณดาวเทียม และเคเบิลทีวี ซึ่งสามารถรับชมได้ถึง 200,000,000 ครัวเรือน ตลอดจนโรงแรมต่างๆ อีกกว่า 200 ประเทศ ผู้ชมส่วนมากสามารถรับชมได้โดยไม่เสียค่าบริการ อย่างไรก็ตาม สถานีโทรทัศน์ระบบบอกรับสมาชิกที่มีค่าบริการ (เพย์ทีวี) บางบริษัท ได้ให้บริการช่องรายการนี้ด้วย

**รายการที่ออกอากาศ**
1รายการประจำเดือน
2รายการจาก CNN
3ปี ค.ศ. 1994 - 2006
4ปี ค.ศ. 2005 - 2006
5ปี ค.ศ. 2002 - 2006

**บุคคล**

**ปัจจุบัน**

**ในอดีต**
 Ralph Beglighter- Hillary Bowker- Andrew Brown- Chris Burns (ย้ายไปอยู่ที่ CNBC Europe ประมาณปี 1998 ; ปัจจุบันอยู่ที่ Bloomberg Television)- Patricia Chew- Daljit Dhaliwal- Steven Engel (ย้ายไปอยู่ที่ CNBC Asia ประมาณปี 2001 ;ปัจจุบันอยู่ที่ Bloomberg Television)- Grem Jeofee- Stan Grant- Leon Hawthorne- Patricia Kelly- Jeff Koinange (ออกจาก CNN ในปี 2007)- Riz Khan (ออกจาก CNN ในปี 2005)- Marina Kolbe- May Lee- Lian Pek- Bettina Luscher- Rebecca Mackinnon- Tumi Magkabo- Sissel McCartney- Sheila McVicker (ปัจจุบันอยู่ที่สถานีโทรทัศน์ CBS)- Brian Nelson- Jill Neubronner- Veronica Pedrosa (ปัจจุบันอยู่ที่ Al Jazeera English)- Juanita Phillips- Sonia Russler- Andrea Sanke (ปัจจุบันอยู่ที่สถานีโทรทัศน์ France 24)- Karuna Sinsho- Linden Soles- Martin Soong (ย้ายกลับไปที่ CNBC Asia ในปี 2005)- Ralph Wenge

**ดูเพิ่ม**
 ซีเอ็นเอ็น

**แหล่งข้อมูลอื่น**
  เว็บไซต์หลัก-  ตารางการออกอากาศ
หมวดหมู่:ทรูวิชั่นส์
หมวดหมู่:สถานีโทรทัศน์
หมวดหมู่:สถานีโทรทัศน์ของวอร์เนอร์มีเดีย
หมวดหมู่:ผู้กระจายเสียงและแพร่ภาพระหว่างประเทศ
หมวดหมู่:บริษัทที่ตั้งอยู่ในแอตแลนตา
อันดับบ่าง

อันดับบ่าง เป็นอันดับของสัตว์เลี้ยงลูกด้วยนมในเคลดยูเทอเรีย (Eutheria) อันดับหนึ่ง ใช้ชื่อวิทยาศาสตร์ว่า Dermoptera (/เดอ-มอป-เทอ-รา/ แปลว่า "ปีกหนัง")  และถือเป็นอันดับที่อยู่ถัดมาจากอันดับโพรซีเมียน (Prosimian) ถือว่า บ่างเป็นสัตว์เลี้ยงลูกด้วยนมที่ใกล้เคียงกับสัตว์ในอันดับไพรเมต อันได้แก่ ทาร์เซีย, ลิงและเอป ซึ่งเป็นบรรพบุรุษของมนุษย์ด้วย และเชื่อกันว่า บ่างเป็นต้นบรรพบุรุษของค้างคาว ซึ่งเป็นสัตว์เลี้ยงลูกด้วยนมเพียงจำพวกเดียวที่บินได้ ซึ่งอยู่ในอันดับ Chiroptera ด้วย 
ลักษณะของสัตว์ในอันดับนี้ คือ มีรูปร่างคล้ายกับกระรอกบินหรือค้างคาวหรือลีเมอร์ แต่มีจุดเด่น คือ มีแผ่นหนังบาง ๆ ที่เชื่อมติดกันระหว่างคอ, ขาหน้า, ขาหลัง และหาง รวมถึงนิ้วทุกนิ้วอีกด้วย โดยที่ไม่มีหัวแม่มือ ซึ่งเมื่อกางออกจะเป็นแผ่นคล้ายว่าว ทำให้สามารถร่อนถลาได้เหมือนกระรอกบินหรือชูการ์ไกลเดอร์ ซึ่งเป็นสัตว์ต่างอันดับกัน
บ่าง เป็นสัตว์ที่มีดวงตากลมโตสีแดง ส่วนจมูกและใบหน้าแหลม รวมทั้งมีสีขนที่เลอะ เพื่อแฝงตัวเข้ากับสภาพแวดล้อมได้เป็นอย่างดี ทำให้แลดูน่าเกลียดน่ากลัว แต่เป็นสัตว์ที่กินพืชเป็นอาหาร ได้แก่ ยอดไม้, ดอกไม้ รวมถึงแมลง และลูกไม้เนื้ออ่อน เป็นอาหาร มีฟันที่เขียนเป็นสูตรได้ว่า lower=3.1.2.3 
มีส่วนหางที่สั้น มีเล็บที่นิ้วที่แหลมคมใช้สำหรับในการปีนต้นไม้และเกาะเกี่ยวกับกิ่งไม้ รวมถึงสามารถห้อยหัวลงมาได้เหมือนค้างคาว บ่างจะหากินในเวลากลางคืนหรือโพล้เพล้ ส่วนในเวลากลางวันจะนอนหลับอยู่ตามโพรงไม้หรือคอมะพร้าว
บ่าง ออกลูกครั้งละ 1 ตัว เนื่องจากแม่บ่างสามารถรับน้ำหนักได้เพียงแค่นี้ ลูกบ่างจะเกาะติดกับหน้าอกแม่ดูดนมจากเต้านมแม่ซึ่งมี 2 คู่ แม้แต่เมื่อหากินหรือระหว่างร่อน ใช้เวลาโตเต็มที่ประมาณ 2-3 ปี  บ่างแรกเกิดมักมีการพัฒนาไม่มากนักคล้ายสัตว์ที่มีกระเป๋าหน้าท้อง (Marsupialia) แม่บ่างจะเลี้ยงลูกไว้โดยให้เกาะที่ท้อง เวลาเกาะอยู่กับต้นไม้ โดยใช้ผังผืดระหว่างขาช่วงล่างสุดห่อคล้ายร่มหรือถุงเหมือนสัตว์มีกระเป๋าหน้าท้อง  ในช่วงที่แม่บ่างเลี้ยงลูกจะยังไม่มีลูกใหม่ จนกว่าลูกตัวเดิมจะแยกตัวออกไปหากินเอง ซึ่งใช้เวลาประมาณ 2-3 ปี แม่บ่างจะเลียฉี่และมูลของลูก ขณะที่ลูกบ่างจะกินมูลของแม่ด้วย ซึ่งภายในมีแบคทีเรียที่ช่วยในการย่อยอาหารซึ่งได้แก่ พืช ส่วนต่าง ๆ แต่พฤติกรรมการผสมพันธุ์ยังไม่เป็นที่ทราบอย่างแน่ชัด
บ่างอาศัยอยู่ในป่าดิบที่มีความอุดมสมบูรณ์ในเอเชียตะวันออกเฉียงใต้ มีอยู่ด้วยกัน 2 ชนิด ใน 2 สกุล และมีอีก 1 สกุล ซึ่งมี 2 ชนิด ที่ได้สูญพันธุ์ไปแล้ว

**การจำแนกและวิวัฒนาการ**
 อันดับบ่าง
**  †วงศ์ Plagiomenidae?
*** †Planetetherium
**** †Planetetherium mirabile
*** †Plagiomene
**** †Plagiomene multicuspis
**  †วงศ์ Mixodectidae?
*** †Dracontolestes
**** †Dracontolestes aphantus
*** †Eudaemonema
**** †Eudaemonema cuspidata
*** †Mixodectes
**** †Mixodectes pungens
**** †Mixodectes malaris
** วงศ์ Cynocephalidae
*** สกุล Cynocephalus 
**** Cynocephalus volans 
*** สกุล Galeopterus 
**** Galeopterus variegatus 
*** สกุล † Dermotherium 
**** †Dermotherium major
**** †Dermotherium chimaera

**อ้างอิง**
หมวดหมู่:สัตว์มีแกนสันหลัง
หมวดหมู่:บ่าง
หมวดหมู่:สัตว์เลี้ยงลูกด้วยน้ำนม
สะพานภูตูมผาบิ้งสามัคคี

สะพานภูตูมผาบิ้งสามัคคี เป็นสะพานข้ามแม่น้ำเลย เชื่อมระหว่างตำบลผาบิ้ง และตำบลทรายขาว อำเภอวังสะพุง จังหวัดเลย  เป็นสะพานคอนกรีตเสริมเหล็ก มีความยาว 130 เมตร ความกว้าง 8 เมตร ทางเท้ากว้าง 1.50 เมตร โดยกรมทางหลวงชนบทเป็นผู้ว่าจ้างให้ หจก.วาริชก่อสร้าง ดำเนินการก่อสร้าง  ใช้งบประมาณ 16,400,000 บาท เริ่มก่อสร้างเมื่อวันที่ 15 มีนาคม พ.ศ. 2549 ก่อสร้างเสร็จเมื่อเดือนพฤษภาคม พ.ศ. 2550 เปิดใช้เมื่อวันที่ 20 กรกฎาคม พ.ศ. 2550 คำว่า "ภูตูม" ในชื่อสะพานมาจากชื่อของพระภิกษุในท้องที่
ภูตูมผาบิ้ง
หมวดหมู่:อำเภอวังสะพุง
เดอะซิมส์ 2 ทริปซ่าส์

เดอะซิมส์ 2 ทริปซ่าส์ เป็นภาคเสริมตัวที่ 6 ของเกมส์ เดอะซิมส์ 2 เป็น PC games วางจำหน่ายในวันที่ 4 กันยายน พ.ศ. 2550 ใน อเมริกาเหนือ และออกในประเทศอังกฤษเมื่อวันที่ 7 ภาคเสริมนี้เกี่ยวกับการท่องเที่ยวไปต่างประเทศ เปิดโลกสู่นักท่องเที่ยว ภาคเสริมนี้เปรียบเสมือน เดอะซิมส์ วัยรักพักร้อน (The Sims: Vacation) เป็นภาคเสริมเกมต้นตำหรับภาคแรกของเกมเดอะซิมส์แต่เดอะซิมส์ 2 มีภาคเสริมนี้ชื่อว่า The Sims 2: Bon Voyage และมีคุณสมบัติดังนี้

**NPC ใหม่**
 เจ้าตีนโต (บิ๊กฟุต) 
เป็นสิ่งมีชีวิตที่พบในที่ลับๆมากมายในสามทะเลสาบซึ่งเป็นหนึ่งในสถานที่ท่องเที่ยววันหยุด คุณสามารถค้นหาบิ๊กฟุต โดยต้องค้นหาความลับที่ตั้งโดยขุดหาสมบัติอย่างใดอย่างหนึ่งบนพื้นดิน เดินป่าหรือการค้นเรือโจรสลัดที่สามารถวางในพื้นที่ชุมชน ชาวซิมส์สามารถหาคนใดคนหนึ่งของแผนที่สมบัติ แต่เพื่อที่จะหาบิ๊กฟุต พวกเขาต้องพบแผนที่สำหรับ Hidden Burrows- นักต้มตุ๋นน่ารังเกียจ (โจรล้วงกระเป๋า)  
เป็นนักล้วงกระเป๋าที่ปรากฏในพื้นที่ชุมชน เขามีการรายงานโดยใช้ตู้โทรศัพท์ ถ้าชาวซิมส์มีทักษะเหตุผลต่ำ จะได้ถูกเรื่องกลอุบายของเขาเพิ่มเติม ขณะที่ชาวซิมส์มีทักษะเหตุผลสูงจะได้ไล่แผนของเขาออกไป เขาสามารถเข้าที่อยู่อาศัยมากมาย ที่เที่ยว และพื้นที่ชุมชน เขารักกับมิส ครัมเพิลบัตทอม ชาวซิมส์ของคุณและทุกคนระวังเขาให้ดีเพราะจะต้องตกเป็นเหยื่อของเขาต่อไป เป็นคนที่ใส่หมวกทรงสูงสีดำ เสื้อสีขาวดำ และแว่นตาข้างเดียว เขาสามารถแต่งตัวชุดต่างๆในที่วันหยุด ในชุมชนมากมายชาวซิมส์ไม่สามารถพูดคุยหรือโต้ตอบกับนักตุ๋นน่ารังเกียจอย่างใดของวิธีการตามปกติ (น่าแปลกที่เมื่อมีการนำเสนอในมหาวิทยาลัยมากขึ้นเขาแสดงเป็นตัวเลือกสำหรับนักเรียนเพื่อ"ถามสำหรับกวดวิชา"แต่ทำไม่ได้จริงเมื่อเลือก) ที่พื้นที่วันหยุดพักผ่อนเขาสามารถขอคำแนะนำเกี่ยวกับเกาะ หรือ ถ้าชาวซิมส์ของคุณไปพบเข้า เขาขโมยเงินจากพวกเขา ชาวซิมส์ของคุณจะต้องไปสู้กับเขา หวังว่าจะเอาเงินกลับคืนมา หากเขาชนะ หรือเป็นเงินอีก 100 ซิมโมลีน คือการแหว่งจากซิมส์ของคุณ 

**สถานที่ใหม่**
 หมู่บ้านทาเคมิซึ- สามทะเลสาบ- เกาะทวิกกี้

**คุณสมบัติใหม่**
 พื้นแบบหาดทราย- พื้นที่บ้านเรือนริมหาด- เรือลมสุดพาล- เจ้าตีนโต- ที่ตั้งแคมป์- ห้องเปลี่ยนเสื้อผ้า- การแต่งงานในพื้นที่ส่วนกลาง- การเสียชีวิตในพื้นที่ส่วนกลาง- การขุดหาขุมทรัพย์- การทักทายแบบใหม่- การบริการในโรงแรม- โรงแรม- การเชิญมาเป็นแขกที่บ้าน- เครื่องประดับ- การนวดกล้ามเนื้อ- ของสะสมที่เกี่ยวกับการพักร้อน- การปฏิสัมพันธ์ที่สร้างเสริมสุขภาพแบบใหม่- การเต้นรำกลุ่มแบบใหม่- หลังคาบ้านแบบเจดีย์- การฮันนีมูน- พื้นที่ลับ- การถ่ายรูป- ชั้นแสดงของที่ระลึก- ของที่ระลึก- การแสดงออกแบบพิเศษ- การทัวร์- ประโยชน์ในการไปพักร้อน- สถานที่พักร้อน- บ้านพักตากอากาศ

**อ้างอิง**

**แหล่งข้อมูลอื่น**
  The Sims 2 Bon Voyage Official Site date=2007-10-11 -  The Sims 2 Bon Voyage Trailer date=2009-02-01 -  The Sims 2 Bon Voyage Fansite Event Information date=2009-02-20 
หมวดหมู่:เดอะซิมส์ 2
หมวดหมู่:เดอะซิมส์
หมวดหมู่:เกมจากค่ายอิเล็กทรอนิก อาตส์
อิลดีโว (อัลบั้ม)

สำหรับกลุ่มศิลปินในชื่อเรียกเดียวกันนี้ ดูบทความที่ อิลดีโว
อิลดีโว  (Il Divo) เป็นอัลบั้มชุดแรกของกลุ่มศิลปิน อิลดีโว บันทึกเสียงช่วงครึ่งปีแรกของปี พ.ศ. 2547 ที่ลอนดอน ในอัลบั้มประกอบไปด้วยเพลงเด่นอย่างเพลง "อันเบรกมายฮาร์ต (เรเกรซซามี)" ของโทนี แบร็กทัน, "เนลลาแฟนเทเชีย" แต่งโดย เอนนิโอ โมริโคเน (Ennio Morricone) จากภาพยนตร์เรื่อง เดอะมิชชั่น(นำแสดงโดยโรเบิร์ต เดอนีโร), "มายเวย์" ของ แฟรง ซินาทรา
อัลบั้มแรก อิลดีโว ออกจำหน่ายเมื่อ1 พฤศจิกายน พ.ศ. 2547 พวกเขาทำลายสถิติของ Led Zeppelin ที่เคยเป็นเจ้าของสถิติวงวงดนตรีวงเดียวในโลกที่มีอัลบั้มอันดับ 1 ได้โดยไม่ต้องตัดแผ่นซิงเกิลออกมาขายก่อน

**รายชื่อเพลง**

**ชาร์ต**
หมวดหมู่:อัลบั้มเพลงของอิลดีโว
หมวดหมู่:อัลบั้มเพลงในปี พ.ศ. 2547
เกิดวังปารุสก์

เกิดวังปารุสก์ เป็นงานทรงนิพนธ์ใน พระเจ้าวรวงศ์เธอ พระองค์เจ้าจุลจักรพงษ์ เป็นหนังสืออัตชีวประวัติของพระองค์ มีเนื้อหาที่สอดแทรกเกร็ดประวัติศาสตร์ตลอดจนขนบธรรมเนียมประเพณีต่าง ทรงเล่าถึงสภาพชีวิตภายในราชสำนักตั้งแต่ พ.ศ. 2450-2492 ซึ่งเป็นเรื่องเกี่ยวกับการเมืองไทยในปลายรัชสมัยพระบาทสมเด็จพระจุลจอมเกล้าเจ้าอยู่หัว จนถึงรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งกล่าวถึงสภาพภูมิประเทศ การศึกษาและพระศาสนา นอกจากนี้ยังได้รวบรวมเรื่องราวเกี่ยวกับพระราชวงศ์ของประเทศอังกฤษ ตลอดจนพระราชพิธี พระราชวงศ์และประเพณีต่าง ๆ ของประเทศอื่น ๆ ในทวีปยุโรปและที่สำคัญยิ่งคือ การเป็นผู้จัดการแข่งรถ ซึ่งสร้างชื่อเสียงและเกียรติยศมาสู่ประเทศไทย
เกิดวังปารุสก์ ยังทำยอดจำหน่ายติดอันดับขายดีหรือ "เบสท์เซลเลอร์" มียอดจำหน่ายนับหมื่นเล่ม ยังเป็นที่รู้จักกันดีในหมู่ชาวต่างชาติในภาคภาษาอังกฤษว่า Brought Up in England ที่แปลว่า "เติบโตในอังกฤษ"
เรื่องดังกล่าว ผู้นิพนธ์ยังได้ระบายความคับแค้นใจส่วนพระองค์หลายประการในฐานะที่พ่อเป็นเจ้าฟ้าและมีหม่อมแม่เป็นแหม่ม นอกจากขายดีแล้ว ยังสร้างเสียงวิพากษ์วิจารณ์อย่างรวดเร็วและปริศนา ถึงขนาดมีผู้ถกกันว่า ที่แต่งขึ้นมา บ้างก็ว่า เป็นการทวงวังปารุสก์ จึงใช้ชื่อว่า เกิดวังปารุสก์  แต่ไม่ใช่เช่นนั้น เพราะผู้ประพันธ์กล่าวว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"
ในการพิมพ์ครั้งที่ 1 ประกอบด้วย- เล่ม 1 สมัยสมบูรณาญาสิทธิราชย์ พิมพ์ครั้งที่ 1 สนพ.อุดม พ.ศ. 2493 - เล่ม 2 สมัยประชาธิปไตย พิมพ์ครั้งที่ 1 สนพ.อุดม พ.ศ. 2494- เล่ม 3 สมัยยุทธภัย พิมพ์ครั้งที่ 1 สนพ.อุดม พ.ศ. 2496- เล่ม 4 ภาคผนวก อักษรานุกรม ของ เกิดวังปารุสก์เล่ม 1 สมัยสมบูรณาญาสิทธิราชย์ พิมพ์ พ.ศ. 2517

**อ้างอิง**
หมวดหมู่:อัตชีวประวัติ
หมวดหมู่:วรรณกรรมไทย
หมวดหมู่:บุคคลจากมหาวิทยาลัยสุโขทัยธรรมาธิราช

บุคคลจากมหาวิทยาลัยสุโขทัยธรรมาธิราช
หมวดหมู่:มหาวิทยาลัยสุโขทัยธรรมาธิราช
สุโขทัยธรรมาธิราช
แม่แบบ:เหตุการณ์ปัจจุบัน/2550 กันยายน 15

* เปิดงานสัมมนา "มอซิลลา 24" สี่แห่งทั่วโลกใน สหรัฐ ฝรั่งเศส ญี่ปุ่น และ ไทย โดยในไทยจัดขึ้นที่สถาบันเทคโนโลยีแห่งเอเชีย (เอไอที)  (มอซิลลา)- บริษัทผลิตรถยนต์ไครส์เลอร์ในสหรัฐเรียกคืนรถยนต์กว่า 300,000 คันเนื่องจากปัญหาในการเบรก โดยรถที่เรียกคืนรวมถึง แกรนด์เชอโรคีส์ คอมมานเดอรส์ จีป แรงเลอร์ และ ดอดจ์ ไนโตรส์  (ซีเอ็นเอ็น)- แล็ปท็อปในโครงการโอแอลพีซีเพิ่มราคาจาก 100 ดอลลาร์สหรัฐเป็น 188 เหรียญแล้ว  (ซีเอ็นเอ็น)
}
ปรางค์นางผมหอม

ปรางค์นางผมหอม ตั้งอยู่ที่ อำเภอลำสนธิ จังหวัดลพบุรี ลักษณะเป็นปรางค์องค์เดียวโดด ๆ ก่อด้วยอิฐไม่โบกปูน เช่นเดียวกับเทวสถานปรางค์แขก ประตูเข้าภายในปรางค์ได้ ภายในปรางค์เป็นห้องโถง กรอบประตูสร้างด้วยแท่งหิน รอบ ๆ ปรางค์ยังมีก้อนหินขนาดใหญ่อยู่เกลื่อนกลาด ใกล้กันนั้น เป็นด่านกักสัตว์บ้านโคกคลีเป็นเนินดินมีซากอิฐ เข้าใจว่าเป็นวิหารหรือเจดีย์ ชาวบ้านเรียกโคกคลีน้อย สันนิษฐานว่าสถานที่แห่งนี้แต่เดิมเป็นเมืองโบราณ

**อ้างอิง**

**แหล่งข้อมูลอื่น**
  ปรางค์นางผมหอม เทวสถานศักดิ์สิทธิ์ ณ บ้านโคกคลี จังหวัดลพบุรี date=2010-12-18  
หมวดหมู่:โบราณสถานในจังหวัดลพบุรี
หมวดหมู่:สิ่งก่อสร้างในอำเภอลำสนธิ
ชะมวง

ชะมวง หรือ ส้มโมง Garcinia cowa เป็นชื่อของต้นไม้ยืนต้นขนาดย่อมไปจนกระทั่งถึงขนาดกลางชนิดหนึ่งที่อยู่ในวงศ์ Clusiaceae พบได้ตามป่าร้อนชื้นทั่วไป เปลือกเรียบ สีน้ำตาลเข้มเกือบดำ มีน้ำยางสีเหลืองขุ่น ใบเดี่ยว ผิวใบเป็นมัน เนื้อใบหนา มีรสเปรี้ยว ดอกเป็นช่อขนาดเล็ก กลีบดอกแข็ง หนา ผลสด ทรงกลม ผิวเรียบมีพูตื้น ๆ รอบ ผลอ่อนสีเขียวอมเหลือง สุกแล้วมีสีเหลืองถึงส้ม ชอบขึ้นในดินกร่อยหรือดินชายทะเล
หมูชะมวงทางภาคตะวันออกของไทย
ชะมวงมีฤทธิ์เป็นยาสมุนไพร ใบและผลรสเปรี้ยว ใช้เป็นยาระบาย ฟอกโลหิต รากใช้แก้ไข้ ใบมีรสเปรี้ยว ใช้ปรุงอาหารได้หลายอย่าง เช่น ทางภาคตะวันออกใช้ปรุงรสเปรียวในหมูชะมวง ทางภาคใต้ นำไปใบใส่ปรุงรสเปรี้ยวในต้มเนื้อชะมวง
ผลชะมวง

**อ้างอิง**

**แหล่งข้อมูลอื่น**
หมวดหมู่:สกุลมังคุด
หมวดหมู่:พืชที่รับประทานได้
หมวดหมู่:สมุนไพร
ชั้นอะพลาโคฟอรา

ชั้นอะพลาโคฟอรา (Class Aplacophora) เป็นชั้นหนึ่งในไฟลัมมอลลัสคาเป็นมอลลัสที่โบราณ ตัวคล้ายหนอน ไม่มีเปลือก อาศัยอยู่ตามโคลนใต้ทะเลหรือตามผิวของฟองน้ำ ตัวยาวประมาณ 1-40 มิลลิเมตร ไม่มีเท้าหรือถ้ามีจะมีขนาดเล็กมาก มีแมนเทิล ที่ผิวของแมนเทิลมีสปิคุลฝังอยู่ ด้านท้องมีร่องกลางท้องยาวตลอดตัวตัวอย่างเช่น Solenogaster

**อ้างอิง**
 บพิธ จารุพันธุ์ และ นันทพร จารุพันธุ์. 2540. สัตววิทยา. กทม. สำนักหิมพ์มหาวิทยาลัยเกษตรศาสตร์
หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:มอลลัสกา
ตลาดทุ่งเกวียน

ตลาดทุ่งเกวียน หรือ กาดทุ่งเกวียนคือตลาด ตั้งอยู่ริมทางหลวงแผ่นดินหมายเลข 11 ถนนสายเชียงใหม่-ลำปาง ซึ่งเป็นแหล่งจำหน่ายอาหารแปลกนานาชนิด โดยเฉพาะอาหารที่มาจากป่า (แต่ปัจจุบันนี้อาหารป่านั้นอาจจะมีน้อยลงกว่าสมัยก่อน) ตลาดแห่งนี้ถือว่าเป็นแหล่งท่องเที่ยวที่มีชื่อเสียงแห่งหนึ่งของอำเภอห้างฉัตร จังหวัดลำปาง

**แหล่งข้อมูลอื่น**
   "กาดทุ่งเกวียน" จิตวิญญาณที่หายไปfix-attempted=yes 

ทุ่งเกวียน
หมวดหมู่:สถานที่ท่องเที่ยวในจังหวัดลำปาง
หมวดหมู่:สิ่งก่อสร้างในอำเภอห้างฉัตร
หมวดหมู่:บทความที่รอการตรวจลิขสิทธิ์ด้วยบอต

บทความที่แจ้งโดยใช้ป้าย ตรวจลิขสิทธิ์ จะถูกเพิ่มเข้าไปในหมวดหมู่นี้โดยอัตโนมัติ สำหรับใช้เพื่อดึงบทความมาตรวจสอบลิขสิทธิ์ด้วยบอต ซึ่งในกรณีที่บอตไม่พบการละเมิดลิขสิทธิ์ บทความจะถูกย้ายไปใส่ใน:หมวดหมู่:บทความที่ถูกตรวจลิขสิทธิ์ด้วยบอตแทน
หมวดหมู่:บทความที่รอการตรวจลิขสิทธิ์
มหาวิทยาลัยลอนดอน

มหาวิทยาลัยลอนดอน (University of London) 
มหาวิทยาลัยลอนดอน (อักษรย่อโดยส่วนมาก Lond หรือในบางโอกาส LONDIN) เป็น มหาวิทยาลัยซึ่งประกอบด้วยวิทยาลัยซึ่งเป็นภาคีสมาชิกและเป็นมหาวิทยาลัยวิจัยตั้งอยู่ที่ลอนดอน ประเทศอังกฤษ จากข้อมูลในเดือนตุลาคม ค.ศ. 2018 มหาวิทยาลัยประกอบด้วยสถาบันการศึกษาที่เป็นวิทยาลัยภาคีสมาชิก 18 แห่ง, สถาบันการศึกษาและสถาบันวิจัยซึ่งขึ้นตรงต่อมหาวิทยาลัยโดยตรงอีกสามแห่ง ปัจุบันมหาวิทยาลัยลอนดอนมีนักศึกษาซึ่งในสังกัด University of London (Worldwide) โดยการศึกษาทางไกลมากกว่า 52,000 คนและ นักศึกษากำลังภายในวิทยาเขต 161,270 คนซึ่งสังกัดวิทยาลัยที่เป็นภาคีสมาชิกหรือสถาบันในสังกัดของมหาวิทยาลัย ทำให้มหาวิทยาลัยเป็นมหาวิทยาลัยที่ใหญ่ที่สุด
มหาวิทยาลัยก่อตั้งขึ้นโดยพระบรมราชานุญาตในปี ค.ศ. 1836 เพื่อเป็นทำหน้าที่ดำเนินการสอบและออกปริญญาบัตรแก่นักศึกษาได้รับประกาศนียบัตรจาก University College London และ King's College London และ "สถาบัน องค์กรหรือคณะบุคคลอื่นๆ ที่จัดตั้งเพื่อจุดประสงค์ทางการศึกษา ที่อยู่ในพระนครหรือแห่งหนใดก็ภายใต้พระบรมโพธิสมภารแห่งสหราชอาณาจักร", หากนับจากวันที่ได้รับพระบรมราชาอนุญาตให้จัดตั้งมหาวิทยาลัยลอนดอนเป็นหนึ่งในสามสถาบันที่สามารถอ้างสิทธิ์ในความเป็นมหาวิทยาลัยที่เก่าแก่ที่สุดเป็นอันดับสามในประเทศอังกฤษและในปี ค.ศ. 1900 ทางมหาวิทยาลัยและวิทยาลัยในกำกับได้เปลี่ยนแปลงโครงสร้างไปเป็นสหพันธ์ซึ่งมีวิทยาลัยที่เป็นภาคีสมาชิกของมหาวิทยาลัย โดยปัจจุบันได้ดำเนินการภายใต้พระบรมราชโองการจัดตั้งฉบับที่สี่ซึ่งประกาศในปี ค.ศ. 1863 และอยู่ความควบคุมภายใต้พระราชบัญญัติมหาวิทยาลัยลอนดอน ค.ศ. 2018

**วิทยาลัยและสถาบันในสังกัด**
เมื่อเดือนตุลาคม ค.ศ. 2018 มหาวิทยาลัยลอนดอนเป็นองค์กรสหพันธ์ที่ประกอบจากองค์กรร่วม 18 องค์กร อาทิ มหาวิทยาลัยคอลเลจลอนดอน (UCL), ราชวิทยาลัยแห่งลอนดอน (KCL), วิทยาลัยเศรษฐศาสตร์และรัฐศาสตร์แห่งลอนดอน (LSE), วิทยาลัยบูรพศึกษาและอาฟริกาศึกษา (SOAS), วิทยาลัยเบอร์เบค, วิทยาลัยโกลด์สมิทส์, วิทยาลัยธุรกิจลอนดอน (LBS), วิทยาลัยควีนแมรี, วิทยาลัยรอยัลฮอลโลเวย์ และวิทยาลัยสุขภาพและเวชศาสตร์เขตร้อน (LSHTM) ส่วนหนึ่งในวิทยาลัยที่เป็นที่รู้จักดีที่สุดคือ วิทยาลัยอิมพีเรียลลอนดอน ได้ออกจากมหาวิทยาลัยลอนดอนไปแล้วอย่างเป็นทางการ ระหว่างการฉลองครบรอบหนึ่งศตวรรษของมหาวิทยาลัย เมื่อ 9 กรกฎาคม ค.ศ. 2007
อาคาร Senate House ที่ตั้งของมหาวิทยาลัยลอนดอน
บัณฑิตจากมหาวิทยาลัยลอนดอนอาจใช้ตัวอักษร Lond  (Londiniensis)  ตามท้ายชื่อย่อวุฒิการศึกษา
ภายใต้พระราชบัญญัติมหาวิทยาลัยลอนดอน ค.ศ.2018 วิทยาลัยในสังกัดจะถูกจำกัดความว่าเป็น สถาบันเชิงการศึกษา วิชาการ และการวิจัยซึ่งสถาบันเหล่านี้จะสามารถเป็นได้ทั้ง 
1. มีสถานะเป็นวิทยาลัยภายในสังกัด และ
2. มีสถานะเป็นมหาวิทยาลัยโดยตนเอง
โดยการขอสถานะเป็นมหาวิทยาลัยในนามของตนเองนั้นจะไม่มีผลต่อการเป็นสมาชิกในสังกัดของมหาวิทยาลัยลอนดอน รวมไปถึงปริญญาบัตรในนามของมหาวิทยาลัย  
โดยในปัจจุบัน (ค.ศ.2019)ยังมีวิทยาลัยและมหาวิทยาลัยในสังกัดอยู่ 17 แห่ง และมี 10 สถาบันที่สามารถออกปริญญาบัตรในนามของตัวสถาบันเองได้ 

**อ้างอิง**

**แหล่งข้อมูลอื่น**
  มหาวิทยาลัยลอนดอน- College of Contract Management
หมวดหมู่:มหาวิทยาลัยลอนดอน
หมวดหมู่:ลอนดอน
หมวดหมู่:สถาบันอุดมศึกษาในสหราชอาณาจักร
ชั้นโมโนพลาโคฟอรา

โมโนพลาโคฟอรา (Class Monoplacophora) เป็นชั้นหนึ่งในไฟลัมมอลลัสคาเป็นมอลลัสที่มีเปลือกเพียงชิ้นเดียว รูปร่างคล้ายฝาชีแต่ปลายยอดเอนมาด้านหน้า เท้าเป็นแผ่นกลมแบนอยู่ที่ท้อง ไม่มีหนวด ไม่มีตา เดิมเชื่อว่าสัตว์ชนิดนี้สูญพันธุ์หมดแล้ว จนกระทั่งเรือเดินสมุทรของเดนมาร์กได้พบสัตว์ชนิดนี้จากดินที่ตักมาจากทะเลทางตะวันตกของคอสตาริกาเมื่อ พ.ศ. 2495 ซึ่งได้ตั้งชื่อวิทยาศาสตร์ว่า Neopilina galatheae ตามชื่อเรือ ต่อมาจึงพบสัตว์กลุ่มนี้เพิ่มอีก ปัจจุบันพบสัตว์ในชั้นนี้ประมาณ 30 ชนิด

**อ้างอิง**
 บพิธ จารุพันธุ์ และ นันทพร จารุพันธุ์. 2540. สัตววิทยา. กทม. สำนักหิมพ์มหาวิทยาลัยเกษตรศาสตร์
หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:มอลลัสกา
ปลาตะกรับห้าแถบ

ปลาตะกรับห้าแถบ หรือ ปลาสลิดหินลายบั้ง หรือ ปลาตะกรับเขียวเหลืองหรือปลานายสิบอินโดแปซิฟิก (อังกฤษ: Indo-Pacific sergeant) เป็นปลาในวงศ์ปลาสลิดหิน (Pomacentridae)

**ลักษณะ**
ปลาตะกรับห้าแถบมีลำตัวสั้นและแบนทางด้านข้าง เกล็ดตามผิวลำตัวค่อนข้างใหญ่ ครีบหลังทั้งสองตอนเชื่อมต่อกันตลอด ปลายครีบหลังและครีบทวารยื่นยาวออกไปข้างหลังเป็นชายธง ครีบหูและครีบท้องยาวแหลม ครีบหางเป็นสองแฉก ขนาดความยาวประมาณ 15-20 เซนติเมตร พื้นผิวลำตัวมีลายพาดสีฟ้าอมดำ 4-6 แถบ สลับกับสีเขียวน้ำทะเลอมเหลือง

**ถิ่นอาศัย**
ไฟล์:ฝูงปลาสลิดหินบั้งหลังเหลือง ( Indo-Pacific Sergeant ) กับนักดำน้ำที่หมู่เกาะช้าง.jpg|thumb|left|ฝูงปลาตะกรับห้าแถบกับนักดำน้ำ ที่อุทยานแห่งชาติหมู่เกาะช้าง
ปลาตะกรับห้าแถบ เป็นปลาประจำถิ่นในชายฝั่งมหาสมุทรอินเดีย และมหาสมุทรแปซิฟิกตะวันตก (ออสเตรเลีย - ญี่ปุ่น) แต่ก็มีรายงานว่าพบในทะเลดำ และทะเลเมดิเตอร์เรเนียน ในประเทศไทยเป็นปลาที่พบได้ทั่วไป ตามอุทยานแห่งชาติทางทะเลของฝั่งอันดามัน โดยเฉพาะบริเวณอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่
ปลาตะกรับห้าแถบ อาศัยอยู่ตามโขดหินโสโครก และหินปะการังน้ำตื้น ในน้ำอุ่นเขตศูนย์สูตร ระดับความลึกไม่เกิน 15 เมตร จึงสามารถพบเห็นได้เฉพาะตามชายฝั่งและกองหินใต้น้ำเท่านั้น

**อุปนิสัย**
โดยปกติ ปลาตะกรับห้าแถบ เป็นปลารวมฝูงมักอยู่รวมกับปลาอื่น ๆ ในแนวปะการังได้บ้าง แต่มีการพบว่าฝูงปลาที่คุ้นชิน และได้รับอาหารจากนักท่องเที่ยว มักจะมีนิสัยก้าวร้าวมากกว่าปลาตามธรรมชาติ

**อันตราย**
มีรายงานว่าการบริโภคเนื้อปลาชนิดนี้ทำให้ได้รับสารพิษจากปลาทะเล (ซิกัวเทอรา) (Ciguatera)

**อ้างอิง**
  ปลาสลิดหินบั้ง date=2007-09-27  ฐานความรู้วิทยาศาสตร์และเทคโนโลยี จังหวัดสุราษฎร์ธานี

**แหล่งข้อมูลอื่น**
 รูปและข้อมูลจาก Fishbase.org
หมวดหมู่:ปลาจ่าเอก
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในประเทศอินเดีย
หมวดหมู่:ปลามีพิษ
ชั้นพอลิพลาโคฟอรา

ระวังสับสนกับ: ลิ้นทะเล
ชั้นพอลิพลาโคฟอรา (ชั้น: Polyplacophora) เป็นมอลลัสคาชั้นหนึ่ง มีชื่อเรียกในชื่อสามัญว่า ลิ่นทะเล หรือ หอยแปดเกล็ด (Chiton) อาศัยอยู่ในทะเล
จัดเป็นมอลลัสคาจำพวกหนึ่งที่มีลักษณะแตกต่างไปจากมอลลัสคาชั้นอื่น ๆ กล่าวคือ แทนที่จะเปลือกหรือฝาเดียวหรือสองฝา แต่กลับมีมากถึง 7-8 ชิ้น ที่แยกออกจากกันแต่ก็ยึดเข้าไว้ด้วยกันทางด้านบนลำตัวเหมือนชุดเกราะ มีวิวัฒนาการที่ต้องแนบลำตัวดัดไปตามพื้นผิวแข็งขรุขระใต้ทะเลเพื่อแทะเล็มสาหร่ายทะเลและพืชทะเลที่เจริญเติบโตบนหิน ขณะที่ในบางชนิดก็ดักซุ่มรอกินเหยื่อตัวเล็ก ๆ ที่เคลื่อนผ่านไปมา ชั้นพอลิพลาโคฟอรานั้นวิวัฒนาการมาจากบรรพบุรุษที่มีอายุยาวนานกว่า 500 ล้านปี โดยที่ในปัจจุบัน ก็มิได้เปลี่ยนแปลงรูปร่างไปจากเดิมมากน้อยเท่าไหร่นัก โดยมีลำตัวเป็นวงรีคล้ายรูปไข่ มักพบอาศัยอยู่ตามโขดหินตามริมชายฝั่ง
ปัจจุบันนี้พบแล้วทั้งหมด 900-1,000 ชนิด โดยศัพท์คำว่า "Polyplacophora" นั้น แปลได้ว่า "ผู้มีหลายเกล็ด" 

**อ้างอิง**

**แหล่งข้อมูลอื่น**
หมวดหมู่:มอลลัสกา
ชั้นแกสโทรโพดา

ชั้นแกสโทรโพดา (ชั้น: Gastropoda) หรือที่เรียกกันในชื่อสามัญว่า หอยฝาเดียว หรือ หอยฝาเดี่ยว หรือ หอยกาบเดี่ยว หรือ หอยกาบเดียว หรือ หอยเปลือกเดี่ยว หรือ หอยเปลือกเดียว เป็นหนึ่งในลำดับของไฟลัมมอลลัสคา ในสิ่งมีชีวิต สัตว์ในชั้นนี้มีการสืบทอดเผ่าพันธุ์มาจนถึงปัจจุบันมีอยู่ระหว่าง 65,000-80,000 ชนิด จัดเป็นมอลลัสคาที่มีวิวัฒนาการสูงสุดรองจากมอลลัสคาในชั้นเซฟาโลพอดหรือหมึกและหอยงวงช้าง

**รูปร่างลักษณะ**
ด้วยเหตุที่ได้พัฒนารูปร่างและวิถีการดำรงชีวิตให้อาศัยอยู่ได้ทั้งในน้ำจืดและทะเลรวมถึงบนบก บนต้นไม้ หรือแม้กระทั่งในทะเลทรายอีกด้วย มีกล้ามเนื้อบริเวณเท้าแข็งแรงและหนาแน่น  พบกระจายพันธุ์อยู่ทั่วโลก  
มีลักษณะเปลือกตอนท้ายวนเป็นเกลียวซึ่งประกอบไปด้วยหินปูนเป็นสำคัญ โดยมากจะวนตามเข็มนาฬิกา คือ จากซ้ายไปขวา แต่ก็พบเป็นบางชนิดที่วนจากขวาไปซ้ายเช่นกัน  มีเปลือกบาง ๆ ชิ้นหนึ่งปิดตอนต้นของฝาเรียกว่า "โอเพอร์คูลัม" (Operculum) มีส่วนหัวเจริญดี มีหนวด 1-2 คู่ มีตา ภายในปากมีแรดูลาใช้สำหรับบดอาหาร หายใจด้วยเหงือกหรือปอดหรือแมนเทิล มีไตเป็นอวัยวะขับถ่าย 
ซึ่งมอลลัสคาในชั้นนี้ยังรวมถึง ทากทะเล ซึ่งไม่มีเปลือก แต่ถูกจัดให้อยู่ในชั้นนี้ ซึ่งมีชีวิตอาศัยอยู่ใต้ท้องทะเลที่มีสีสันจัดจ้านด้วย

**มอลลัสคาในชั้นแกสโทรโพดา**
ตัวอย่างของมอลลัสคาในชั้นนี้ ได้แก่ หอยขม, หอยสังข์, หอยเชอรี่, หอยทาก, หอยเต้าปูน, หอยเบี้ยจักจั่น, ทาก เป็นต้น

**อ้างอิง**

**ข้อมูล**
 This article incorporates CC-BY-2.0 text from the following source: Cunha, R. L.; Grande, C.; Zardoya, R. (2009). "Neogastropod phylogenetic relationships based on entire mitochondrial genomes". BMC Evolutionary Biology. 9: 210. doi:10.1186/1471-2148-9-210. PMC 2741453. PMID 19698157.- Abbott, R. T. (1989): Compendium of Landshells. A color guide to more than 2,000 of the World's Terrestrial Shells. 240 S., American Malacologists. Melbourne, Fl, Burlington, Ma. 0-915826-23-2- Abbott, R. T. & Dance, S. P. (1998): Compendium of Seashells. A full-color guide to more than 4,200 of the world's marine shells. 413 S., Odyssey Publishing. El Cajon, Calif. 0-9661720-0-0- Parkinson, B., Hemmen, J. & Groh, K. (1987): Tropical Landshells of the World. 279 S., Verlag Christa Hemmen. Wiesbaden. 3-925919-00-7- Ponder, W. F. & Lindberg, D. R. (1997): Towards a phylogeny of gastropod molluscs: an analysis using morphological characters. Zoological Journal of the Linnean Society, 119 83–265.- Robin, A. (2008): Encyclopedia of Marine Gastropods. 480 S., Verlag ConchBooks. Hackenheim. 978-3-939767-09-1

**แหล่งข้อมูลอื่น**
  Gastropod reproductive behavior-  2004 Linnean taxonomy of gastropods-  s2cid = 25373798  – Article about social learning also in gastropods.-  Gastropod photo gallery, mostly fossils, a few modern shells-  A video of a crawling Garden Snail (Cornu aspersum), YouTube-  Grove, S.J. (2018). A Guide to the Seashells and other Marine Molluscs of Tasmania: Molluscs of Tasmania with images
หมวดหมู่:มอลลัสกา
หมวดหมู่:หอย
ถาวร วัชราภัย

ศาสตราจารย์ ถาวร วัชราภัย (2 เมษายน พ.ศ. 2477 - ) เป็นนักวิทยาศาสตร์ชาวไทย ได้รับรางวัลนักวิทยาศาสตร์ดีเด่นของประเทศไทยเมื่อ พ.ศ. 2532 ในสาขาพฤกษศาสตร์
เป็นผู้พบว่าการเกิดลักษณะใหม่ของดอกกล้วยไม้ที่เกิดขึ้นเนื่องจากการผันแปรของเซลล์ร่างกายในต้นที่ขยายพันธุ์โดยไม่อาศัยเพศด้วยวิธีการเลี้ยงเนื้อเยื่อ โดยเป็นคนแรกที่รายงานปรากฏการณ์ดังกล่าวในพืชโตเต็มวัย เมื่อ พ.ศ. 2515
ศาสตราจารย์ ดร. ถาวร วัชราภัย จบการศึกษาปริญญาตรีด้านเกษตรศาสตร์ สาขาไม้ดอกไม้ประดับ และปริญญาเอกพฤกษศาสตร์ สาขาเซลล์พันธุศาสตร์ จากมหาวิทยาลัยคอร์เนลล์

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์
หมวดหมู่:นักพฤกษศาสตร์ชาวไทย
หมวดหมู่:ผู้ได้รับรางวัลนักวิทยาศาสตร์ดีเด่นของประเทศไทย
หมวดหมู่:บุคคลจากคณะวิทยาศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
เชส (คุมิ โคดะ)

เชส (Chase) เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล  ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 18 ของออริกอนชาร์ต  ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY  โดยมียอดขายรวมเพียงแค่ 22,000 แผ่น  
เพลง Chase เป็นเพลงประกอบรายการซามาซู  โตะ ยูกะ โนะ อายาชิ xx คาชิ ชาอุ โนะ คาโยะ
ทางช่องทีวีอาซาฮี  ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU

**รายชื่อเพลง**

# Chase 
# Heat feat.MEGARYU  
# Chase(instrumental) 
# Heat feat.MEGARYU(instrumental) 


**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เลิฟแอนด์โฮนีย์

"เลิฟแอนด์ฮันนี" (LOVE & HONEY) เป็นซิงเกิลลำดับที่ 11 ของคุมิ โคดะในรูปแบบแม็กซีซิงเกิล  และเป็นซิงเกิลแรกของคุมิที่วางจำหน่ายในรูปแบบซีดีพร้อมดีวีดี  ออกจำหน่ายเมื่อวันที่ 26 พฤษภาคม พ.ศ. 2547  เปิดตัวสัปดาห์แรกในอันดับที่ 4 ของออริกอนชาร์ต  โดยมียอดขายสัปดาห์แรก 34,681 แผ่น  และมียอดขายรวม 151,000 แผ่น  ในซิงเกิ้ลนี้มีเพลงเด่นอย่าง キューティーハニー (คิวตีฮันนี) ซึ่งเป็นเพลงประกอบการ์ตูนเรื่อง คิวตีฮันนี   
ในฉบับซีดีปกติเพลง "เดอะตีมออฟซิสเตอร์จิลล์" (The theme of Sister Jill) จะใช้ชื่อว่า The theme of Sister Jill (LOVE&HONEY version) แต่ในฉบับพร้อมดีวีดีจะเป็นเพลงสั้นๆ

**รายชื่อเพลง**

**ซีดีปกติ**
# キューティーハニー 
# The theme of Sister Jill (LOVE&HONEY version) 
# 夜霧のハニー 
# Into your heart 
# キューティーハニー (Instrumental) 
# Into your heart (Instrumental) 

**ซีดีและดีวีดี**
# キューティーハニー 
# The theme of Sister Jill (Short version) 
# 夜霧のハニー 
# Into your heart 
# キューティーハニー (Instrumental) 
# Into your heart (Instrumental) 

**มิวสิกวิดีโอ**
# キューティーハニー (music clip)

**การแสดงสด**
 4 ตุลาคม พ.ศ. 2549 - SBS Asia Song Festival 2006 - you และ キューティーハニー- 3 ธันวาคม พ.ศ. 2551 - FNS Kayousai - キューティーハニー (Koda Kumi x Hiromi Go)

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เครซีโฟร์ยู

"เครซี่ โฟร์ ยู" (Kureiji Fo Yu; Crazy 4 U) เป็นซิงเกิลในประเทศลำดับที่ 10 ของนักร้องและนักแต่งเพลงคูมิ โคดะ ซิงเกิลติดอันดับ 12 ในออริคอนและอยู่ในชาร์ตเป็นเวลาหกสัปดาห์

**รายชื่อเพลง**

**ประวัติชาร์ต**
ตำแหน่งสูงสุด: #12

**ยอดขาย**
 ประมาณการสัปดาห์แรก: 11,919- ประมาณการทั้งหมด: 28,272

**อ้างอิง**
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
วิกิพีเดียภาษาโวลาปุก

วิกิพีเดียภาษาโวลาปุก (Vükiped Volapükik) เป็นสารานุกรมออนไลน์ วิกิพีเดีย ที่จัดทำขึ้นในภาษาโวลาปุก สร้างขึ้นในเดือนกุมภาพันธ์ ค.ศ. 2003 แต่เริ่มให้บริการในเดือนมกราคม ค.ศ. 2004
วิกิพีเดียฉบับภาษานี้มีชื่อเสียงจากการตั้งคำถามถึงบทบาทของบอตในวิกิพีเดียที่ริเริ่มพัฒนานโยบายและมาตรการทางเลือกด้านคุณภาพของวิกิพีเดีย บทความที่สร้างจากบอตจำนวนมากนำไปสู่ความสนใจต่อภาษาโวลาปุก ซึ่งมักจะเป็นตัวอย่างขอบเขตความเป็นพหุภาษา (multilingualism) ของวิกิพีเดีย ทั้งในหมวดภาษาประจำชาติ, ภาษาชนกลุ่มน้อย, ภาษาตายแล้ว และภาษาประดิษฐ์

**โลโก้**

**ดูเพิ่ม**
รายชื่อวิกิพีเดีย
*ภาษาโวลาปุก

**หมายเหตุ**

**อ้างอิง**

**แหล่งข้อมูลอื่น**
  Volapük Wikipedia vo- Vükiped:Kafetar The Volapük Wikipedia's Village pump vo
วลาปุก
หมวดหมู่:ภาษาโวลาปุก
เอชบีโอฮิตส์

HBO Hits เป็นช่องรายการภาพยนตร์ในเครือ HBO ซึ่งเป็นช่องรายการที่ให้ผู้ชมได้รับชมภาพยนตร์ที่ได้รับความนิยมเป็นอย่างมาก ตลอด 24 ชั่วโมง โดยไม่มีโฆษณาคั่น โดยทำการออกฉายภาพยนตร์ที่ทำรายได้สูงสุด 100 อันดับจากอเมริกาในแต่ละปีออกฉาย และภาพยนตร์ที่ได้รางวัลอย่าง รางวัลออสการ์ และรางวัลลูกโลกทองคำ ในประเทศไทย สามารถรับชมช่อง HBO Hits ได้ทาง ทรูวิชั่นส์ แพ็คเกจตามสั่ง ช่อง 157
HBO Hits มีการจัดเวลารายการให้เหมาะสมกับไลฟ์สไตล์ของผู้ชม โดยมีภาพยนตร์ชื่อดัง 7 เรื่องออกอากาศซ้ำในช่วงเวลาต่างๆ ในแต่ละสัปดาห์ เพื่อให้ผู้ชมสามารถรับชมภาพยนตร์ได้ในเวลาที่ต้องการ
HBO Hits เสนอรายการที่เกี่ยวกับเบื้องหลังและการถ่ายทำของภาพยนตร์ชื่อดังเรื่องต่างๆ และยังมีข้อมูลภาพยนตร์ที่ผู้ชมยังไม่เคยได้เห็นที่ไหนมาก่อน รวมถึงภาพยนตร์ทำเงิน 10 อันดับของสหรัฐอเมริกาและเอเชียในแต่ละสัปดาห์ นอกจากนี้ ยังมีข้อมูลเกี่ยวกับภาพยนตร์ใหม่ที่กำลังจะออก
ฉาย รวมถึงข่าวลับเฉพาะจากฮอลลีวู้ดอีกด้วย

**อ้างอิง**
หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
วิกิพีเดียภาษาฮังการี

วิกิพีเดียภาษาฮังการี (Magyar Wikipédia) เป็นสารานุกรมวิกิพีเดียที่จัดทำขึ้นในภาษาฮังการี เริ่มสร้างเมื่อ 8 กรกฎาคม พ.ศ. 2546 ในเดือนพฤษภาคม พ.ศ. 2558 วิกิพีเดียภาษานี้มีบทความถึง 300,000 บทความ จากนั้นในวันที่ 16 กุมภาพันธ์ พ.ศ. 2565 จึงมีครบ 500,000 บทความ ณ วันที่  วิกิพีเดียภาษานี้มี :hu:Special:Statistics|N บทความ

**บทความพิพาท**
ตามรายงานจากงานวิจัยของมหาวิทยาลัยออกซฟอร์ดใน พ.ศ. 2556 บทความที่มีข้อพิพาทที่สุดในวิกิพีเดียภาษาฮังการีคือ "อาชญากรรมยิปซี" (Gypsy crime)

**ภาพ**

**อ้างอิง**

**แหล่งข้อมูลอื่น**
 hu วิกิพีเดียภาษาฮังการี- hu  วิกิพีเดียภาษาฮังการี รุ่นโทรศัพท์
ฮังการี
วิกิพีเดียภาษาลอมบาร์ด

ภาพโลโก้วิกิพีเดียภาษาลอมบาร์ด
วิกิพีเดียภาษาลอมบาร์ด เป็นสารานุกรมวิกิพีเดียที่จัดทำขึ้นในภาษาลอมบาร์ด ปัจจุบันวิกิพีเดียภาษาลอมบาร์ดมีบทความมากกว่า 6,800 บทความ (ตุลาคม 2552)
ในปี พ.ศ. 2550 วิกิพีเดียภาษาลอมบาร์ดเคยใช้บอตในการสร้างบทความจำนวนมากเกี่ยวกับตัวเลข เมือง เพลง และสนามบิน ทำให้วิกิพีเดียภาษาลอมบาร์ดมีบทความมากกว่า 100,000 บทความ แต่บทความเหล่านั้นได้ถูกลบออกในภายหลัง

**แหล่งข้อมูลอื่น**
  วิกิพีเดียภาษาลอมบาร์ด
ลอมบาร์ด
วิกิพีเดียภาษาลิทัวเนีย

วิกิพีเดียภาษาลิทัวเนีย (Lietuviškoji Vikipedija) เป็นสารานุกรมวิกิพีเดียที่จัดทำขึ้นในภาษาลิทัวเนีย เริ่มสร้างเมื่อ ค.ศ. 2003 ณ เดือน ค.ศ.  วิกิพีเดียภาษานี้มีประมาณ  บทความ
ณ เดือนกุมภาพันธ์ ค.ศ. 2021 วิกิพีเดียภาษาลิทัวเนียเป็นหน้าวิกิพีเดียที่มีผู้เข้าชมมากที่สุดในประเทศลิทัวเนีย ซึ่งมากกว่าวิกิพีเดียภาษารัสเซียและวิกิพีเดียภาษาอังกฤษ

**ภาพ**

**อ้างอิง**

**แหล่งข้อมูลอื่น**
 lt หน้าหลักของวิกิพีเดียภาษาลิทัวเนีย- lt ประวัติของวิกิพีเดียภาษาลิทัวเนีย- lt  วิกิพีเดียภาษาลิทัวเนีย รุ่นโทรศัพท์ (ไม่ได้รับการสนับสนุนเต็มที่)
ลิทัวเนีย
อำเภอหนองมะโมง

หนองมะโมง เป็นอำเภอหนึ่งของจังหวัดชัยนาท เดิมเป็นส่วนหนึ่งของอำเภอวัดสิงห์ ตั้งเป็นกิ่งอำเภอขึ้นในปี พ.ศ. 2539 ยกฐานะขึ้นเป็นอำเภอในปี พ.ศ. 2550 เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

**ที่ตั้งและอาณาเขต**
อำเภอหนองมะโมงมีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอหนองฉางและอำเภอหนองขาหย่าง (จังหวัดอุทัยธานี)- ทิศตะวันออก ติดต่อกับอำเภอวัดสิงห์- ทิศใต้ ติดต่อกับอำเภอหันคาและอำเภอเนินขาม- ทิศตะวันตก ติดต่อกับอำเภอบ้านไร่ (จังหวัดอุทัยธานี)

**ประวัติ**
"หนองมะโมง" เดิมเป็นหมู่บ้านของตำบลกุดจอก อำเภอวัดสิงห์ ชนเผ่าที่เป็นบรรพบุรุษของอำเภอหนองมะโมง โดยส่วนใหญ่สืบเชื้อสายมาจากชาวลาวที่เรียกตัวเองว่า “ลาวครั่ง” ได้อพยพย้ายถิ่นมาจากบ้านเก่าเขากระจิว จังหวัดสุพรรณบุรี เข้ามาตั้งถิ่นฐานบ้านเรือนอยู่บริเวณบ้านกุดจอก ในราวปี พ.ศ. 2427 เมื่อมีประชากรมากขึ้นจึงได้มีการขยายพื้นทีทํากินและกระจายตั้งบ้านเรือนไปยังพื้นทีใกล้เคียง ชื่อ “หนองมะโมง” เกิดจากการตั้งชือตามสภาพภูมิประเทศของหมู่บ้านซึ่งได้มาตั้งบ้านเรือนและทํามาหากินบริเวณรอบหนองน้ำที่ มีต้นมะค่าโมงขึ้นอยู่ จึงเรียกชื่อหมู่บ้านว่า “บ้านหนองมะโมง” และแยกออกเป็นตำบล โดยแบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมง ในปี พ.ศ. 2473 ในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไปจึงยุบตำบลหนองมะโมงเข้ากับตำบลกุดจอก ก่อนที่ในปี พ.ศ. 2490 ได้แบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมงอีกครั้ง ในปี พ.ศ. 2522 ได้ตั้งตำบลวังตะเคียน โดยแยกบางหมู่บ้านออกจากการปกครองตำบลหนองมะโมง และในปี พ.ศ. 2526 มีการแยกบางหมู่บ้านออกจากการปกครองตำบลกุดจอกตั้งเป็นตำบลสะพานหิน
ต่อมาทางกระทรวงมหาดไทยได้ประกาศท้องที่ฝั่งทิศตะวันตกของอำเภอวัดสิงห์ทั้ง 4 ตำบล คือ ตำบลกุดจอก ตำบลวังตะเคียน ตำบลหนองมะโมง ตำบลสะพานหิน ตั้งขึ้นเป็น กิ่งอำเภอหนองมะโมง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหนองมะโมง โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอหนองมะโมงแบ่งพื้นที่การปกครองออกเป็น 4 ตำบล 41 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลวังตะเคียน ครอบคลุมพื้นที่ตำบลวังตะเคียนทั้งตำบล- เทศบาลตำบลหนองมะโมง ครอบคลุมพื้นที่ตำบลหนองมะโมงทั้งตำบล- องค์การบริหารส่วนตำบลสะพานหิน ครอบคลุมพื้นที่ตำบลสะพานหินทั้งตำบล- องค์การบริหารส่วนตำบลกุดจอก ครอบคลุมพื้นที่ตำบลกุดจอกทั้งตำบล

**อ้างอิง**
หนองมะโมง
อำเภอดงเจริญ

ดงเจริญ เป็นอำเภอหนึ่งของจังหวัดพิจิตร เดิมเป็นส่วนหนึ่งของอำเภอบางมูลนากทั้งหมด วันที่ 15 กรกฎาคม พ.ศ. 2539 พลตรีสนั่น ขจรประศาสน์ ขอแบ่งแยกพื้นที่ออกเป็นกิ่งอำเภอ ก่อนที่ในวันที่ 8 กันยายน พ.ศ. 2550 มีพระราชกฤษฎีกายกฐานะขึ้นเป็นอำเภอ เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

**ที่ตั้งและอาณาเขต**
อำเภอดงเจริญมีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอทับคล้อและอำเภอชนแดน (จังหวัดเพชรบูรณ์)- ทิศตะวันออก ติดต่อกับอำเภอชนแดน (จังหวัดเพชรบูรณ์)- ทิศใต้ ติดต่อกับอำเภอหนองบัว (จังหวัดนครสวรรค์)- ทิศตะวันตก ติดต่อกับอำเภอบางมูลนาก

**ประวัติ**
ท้องที่อำเภอดงเจริญเดิมเป็นส่วนหนึ่งของอำเภอบางมูลนาก ทางราชการได้แบ่งพื้นที่การปกครองออกมาตั้งเป็น กิ่งอำเภอดงเจริญ ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน
ต่อมามีมติคณะรัฐมนตรีในวันที่ 15 พฤษภาคม พ.ศ. 2550 ให้ยกฐานะกิ่งอำเภอทั้งหมดในขณะนั้นจำนวน 81 กิ่งอำเภอขึ้นเป็นอำเภอ จึงได้มีพระราชกฤษฎีกายกฐานะกิ่งอำเภอดงเจริญขึ้นเป็น อำเภอดงเจริญ ในวันที่ 24 สิงหาคม พ.ศ. 2550 โดยให้มีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอดงเจริญแบ่งเขตการปกครองย่อยออกเป็น 5 ตำบล 55 หมู่บ้าน ได้แก่

**การปกครองส่วนท้องถิ่น**
ท้องที่อำเภอดงเจริญประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลสำนักขุนเณร ครอบคลุมพื้นที่บางส่วนของตำบลสำนักขุนเณร- เทศบาลตำบลวังบงค์ ครอบคลุมพื้นที่ตำบลสำนักขุนเณร (นอกเขตเทศบาลตำบลสำนักขุนเณร)- องค์การบริหารส่วนตำบลวังงิ้วใต้ ครอบคลุมพื้นที่ตำบลวังงิ้วใต้ทั้งตำบล- องค์การบริหารส่วนตำบลวังงิ้ว ครอบคลุมพื้นที่ตำบลวังงิ้วทั้งตำบล- องค์การบริหารส่วนตำบลห้วยร่วม ครอบคลุมพื้นที่ตำบลห้วยร่วมทั้งตำบล- องค์การบริหารส่วนตำบลห้วยพุก ครอบคลุมพื้นที่ตำบลห้วยพุกทั้งตำบล

**อ้างอิง**
ดงเจริญ